**ЉУДСКА ПРАВА**

Шта су људска права? *То су морална права или захтеви која поседује свака особа на свету, самом чињеницом да је он или она људско биће.* Када захтевамо наша људска права, ми у ствари упућујемо морални захтев, обично нашој влади, који гласи: „Не можете то да урадите, јер то је угрожавање моје моралне сфере и мог личног достојанства”. Нико, ни појединац, ни влада – не може да нам одузме наша људска права.

Одакле потичу људска права? *Она произлазе из чињенице да ми нисмо само физичка људска бића већ и морална и духовна. Људска права су потребна да би се заштитила и сачувала људскост сваког појединца јер се тако осигурава да сваки појединац може да живи у достојанству и да има живот који је вредан људског бића*.

Да ли сви људи имају рођењем стечена права?

Идеја да сви људи имају рођењем стечена права има своје корене у многим културама и древним традицијама. На основу бројних примера великих вођа и утицајних законика, можемо да видимо да вредности људских права нису ничији изум.

Да мало сликовито објаснимо људска права и да их јасније и једноставније дефинишемо:

***Људска права су попут оклопа: она вас штите; она су попут правила, јер вам говоре како треба да поступате; она су попут судије, јер можете да им се жалите. Она су апстрактна – као емоције, и, попут емоција, она припадају свима и она неће престати да постоје без обзира на то шта се догађа. Она су налик природи, јер могу да буду нарушена, и попут душе, јер не могу да буду уништена. Она су попут времена, јер на исти начин третирају све нас – било да смо богати или сиромашни, стари или млади, особе светле или тамне пути, високи или ниски. Она нам обезбеђују поштовање и обавезују нас да се према другима понашамо на исти начин. Она су попут доброте, истине и правде.***

Често се не слажемо када покушавамо да их дефинишемо, али их сви са лакоћом препознајемо када их видимо.

ОДАКЛЕ ПОТИЧУ ЉУДСКА ПРАВА *Право је неки захтев за који имамо оправдање*. *Ја имам право на намирнице у мојој корпи ако сам их платио. Грађани имају право да изаберу председника ако устав њихове земље то гарантује, а дете има право да буде одведено у зоолошки врт ако су му то обећали његови родитељи. Ово људи имају право да очекују због датих обећања или гаранција које је дала друга страна. Људска права су и захтеви који се донекле разликују. Она не зависе од обећања или гаранција друге стране. Нечије право на живот не зависи од нечијег обећања да га (њу) неће убити: њихов живот можда зависи, али њихово право на живот - не. Прихватање људских права подразумева истовремено да и сви други имају право да захтевају и изјаве: ја имам ова, права без обзира на то шта ти кажеш или урадиш, зато што сам људско биће, баш као и ти.* ***Људска права су урођена и власништво су свих људских бића.***

Домаћи задатак:

Наведите која све права ви имате? (3-5 примера)

\*\*\* Домаће задатке које добијете током месеца шаљете тек крајем месеца.

\*\*\* Накнадно ћете бити обавештени где тачно шаљете задатке.

.